News Update: Jeff Bezos ลุยอาเซียนครั้งแรก ร่วมลงทุน 87 ล้านดอลลาร์ ใน “Ula” สตาร์ทอัพสัญชาติอินโดนีเซีย - FINNOMENA
Jeff Bezos ผู้ก่อตั้ง Amazon ร่วมลงทุน 87 ล้านดอลลาร์ ในรอบ Series B ของ Ula สตาร์ทอัพสัญชาติอินโดนีเซีย ซึ่งเป็นการลงทุนธุรกิจอีคอมเมิร์ซในเอเชียตะวันออกเฉียงใต้ครั้งแรกของเขา
4 ต.ค. 2564

Jeff Bezos ผู้ก่อตั้ง Amazon ร่วมลงทุน 87 ล้านดอลลาร์ ในรอบ Series B ของ Ula สตาร์ทอัพสัญชาติอินโดนีเซีย ซึ่งเป็นการลงทุนธุรกิจอีคอมเมิร์ซในเอเชียตะวันออกเฉียงใต้ครั้งแรกของเขา
วันนี้ (4 ต.ค.) Ula ออกแถลงการณ์ว่าการลงทุนรอบ Series B ที่นำโดย Prosus Ventures, Tencent และ B-Capital นั้นมี Bezos Expeditions, Northstar group, AC Ventures และ Citius ร่วมลงทุนด้วย
ก่อนหน้านี้ Ula สามารถระดมทุนได้ 10.5 ล้านดอลลาร์ ในรอบ Seed Fund (มิ.ย. 2020) และ 20 ล้านดอลลาร์ ในรอบ Series A (ม.ค. 2021)
ธุรกิจ Ula ช่วยแก้ไขปัญหาด้านเทคโนโลยีให้แก่ผู้ค้าปลีกรายย่อยที่ต้องการขยายฐานธุรกิจไปทั่วอินโดนีเซีย หรือทั่วภูมิภาคเอเชียตะวันออกเฉียงใต้ โดย Ula พัฒนาระบบซื้อก่อนจ่ายทีหลัง สร้างห่วงโซ่อุปทานในพื้นที่ท้องถิ่น รวมถึงพัฒนาโครงสร้างพื้นฐานด้านการขนส่ง
ปัจจุบันแพลตฟอร์ม Ula มีร้านค้าแบบดั้งเดิมมากกว่า 70,000 ร้านค้า และจำหน่ายผลิตภัณฑ์มากกว่า 6,000 รายการ
Ula แต่งตั้งให้ Pandu Sjahrir เป็นที่ปรึกษาของบริษัท ซึ่ง Pandu Sjahrir นั้นดำรงตำแหน่งกรรมาธิการทั้งในตลาดหลักทรัพย์อินโดนีเซีย, PT Aplikasi Karya Anak Bangsa (Gojek) บริการเรียกรถโดยสาร และ Sea สาขาอินโดนีเซีย ซึ่งเป็นเจ้าของ Shopee และ Garena
สตาร์ทอัพในอินโดนีเซียกำลังเป็นที่จับตามอง โดยไม่นานมานี้ ธุรกิจสตาร์ทอัพ GoTo ที่ควบรวมกิจการ Gojek บริการเรียกรถ และ PT Tokopedia ธุรกิจอีคอมเมิร์ซ กำลังเร่งหารือเพื่อระดุมเงิน 2,000 ล้านดอลลาร์ ในการจดทะเบียนในตลาดหุ้น (IPO)
อ้างอิง: https://www.bloomberg.com/news/articles/2021-10-04/bezos-makes-first-ever-investment-in-southeast-asia-s-e-commerce?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Amazon
Jeff Bezos
News Update
Ula
สตาร์ทอัพ
อาเซียน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA